(แก้ไข) จับตา! กำหนดเส้นตาย “มิทซึจิ GL” จ่าย 4 พันล้านเยนวันนี้
(แก้ไข) จับตา! ถึงกำหนดเส้นตาย "มิทซึจิ GL" จ่ายค่าปรับ 4 พันล้านเยน หรือราว 1.30 พันล้านบาทวันนี้ หากไม่จ่ายอาจส่งผลกระทบต่อธุรกิจและบริษัท
12 มิ.ย. 2560

จากกรณีสำนักงานกำกับการบริการทางการเงินแห่งประเทศญี่ปุ่น หรือ FSA อนุมัติคำสั่งปรับ นายมิทซึจิ โคโนชิตะ ประธานกรรมการ และประธานเจ้าหน้าที่บริหาร บริษัท กรุ๊ปลีส จำกัด (มหาชน) หรือ GL ซึ่งถูกกล่าวโทษโดยคณะกรรมาธิการตรวจสอบและกำกับหลักทรัพย์ ประเทศญี่ปุ่น หรือ SESC กรณีซื้อ-ขายหลักทรัพย์ Wedge Holdings Co., Ltd. ด้วยวิธีการฉ้อฉล เป็นจำนวนเงิน 4.10 พันล้านเยน หรือราว 1.30 พันล้านบาทแล้ว โดยมีกำหนดจ่ายวันนี้ (12 มิ.ย.60)
ดังนั้น จึงเป็นที่น่าจับตาว่า นายมิทซึจิ จะทำการจ่ายค่าปรับจำนวน 4.10 พันล้านเยน หรือ 1.30 พันล้านบาท ตามที่ถูกกล่าวโทษหรือไม่ และหากยังไม่ทำการชำระหนี้ดังกล่าว นายมิทซึจิ จะมีวิธีและแนวทางแก้ไขปัญหานี้อย่างไร เพื่อไม่ให้ส่งผลกระทบต่อภาพลักษณ์และธุรกิจของบริษัท